Транскексуалните ще могат да сменят пола си де юре без намеса на хирург.

От тях няма да се изисква да се оперират, за да им бъде призната желаната мъжка или женска идентичнност.

Това реши Върховният касационен съд, но постави условие: да е налице сериозно и осъзнато намерение за биологично потвърждаване на психичния пол и то да се докаже със започнала хормонална терапия, пише "Труд".

Решението е взето от състав с председател Мария Иванова и с членове Жива Декова и Олга Керелска.

Още по темата Транссексуална съди България: Искам да съм мъж! 4 яну 2017 09:44 127

Делото се води по жалба на Т. Б. срещу Софийски градски съд, който отхвърлил нейната молба за промяна на пола от женски в мъжки. Градските съдии поискали тя да докаже, че провежда психо и хормонално лечение като подготовка за операция, която да й придаде по-мъжествен вид.

Върховните съдии допуснаха делото до разглеждане и отговориха на три въпроса, по които не са се произнасяли. Най-важният от тях е дали медицинската терапия е задържителна за да бъде един мъж юридически признат за жена или обратното.

Отговаряйки, ВКС се опира на практиката на евросъда, в която личната независимост и конвенцията за правата на човека са по-решаващи от половите белези.

Българското право признава възможността за промяна на пола с разпоредба в Закона за българските лични документи, друга от Правилника за издаване на български лични документи и текст от Закона за защита от дискриминацията.

След като мъж стане жена или обратно актовете за гражданското му състояние се актуализират постепенно.

Цитирайки научния труд на д-р Стоян Ставру за правната регулация на смяната на пола, ВКС отбелязва, че са възможни злоупотреби с нея – например да бъде направена за използване на майчински и др. социални привилегии

Върховните съдии правят разграничение между "трансексуалност" и "трансджендаризъм":

"Ако трансдежендаризмът акцентира върху правото на всеки човек да преминава от един към друг пол, т. е. да има поведение и да получава отношение, което отговаря на неговата индивидуална полова идентичност, то трансексуалността е свързана с извършването на телесна модификация, която да съобрази биологичната външност на лицето с неговата полова идентичност", отбелязват те.

Съдия Керелска е на особено мнение.

"Българското право не предвижда възможност полът да се определя по друг начин освен според първичните полови белези и според съзнанието. Необходима е промяна в законодателството”, заявява тя.

Решението на Върховния касационен съд идва броени дни след като стана ясно, че Европейският съд по правата на човека ще разгледа жалбата на потърпевшата.